open-index/open-wikipedia-markdown huggingface dataset:
வான் போக்குவரத்து பாதுகாப்பு வலைப்பின்னல்

**வான் போக்குவரத்து பாதுகாப்பு வலைப்பின்னல்** (*Aviation Safety Network*, ASN) என்பது விமான விபத்துகள், விமானக் கடத்தல்கள் போன்றவற்றைப் பதிவு செய்து வைத்துள்ள ஒரு வலைத்தளம் ஆகும். இந்த வலைத்தளத்தின் தரவுத்தளத்தில் 10,700 அறிக்கைகள் உள்ளன. இத்தளத்தில், வானூர்திப் போக்குவரத்து நிகழ்வுகள் குறித்த விசாரணைகள், செய்திகள், படங்கள், தரவுகள் போன்றவை ஆவணப்படுத்தப்பட்டுள்ளன}}. சுமார் 50,000 பார்வையாளர்கள் ஒவ்வொரு வாரமும் இந்த வலைத்தளத்தை பார்வையிடுகின்றனர்.

## வரலாறு
1996 இல், ஹரோ ரான்டர் "ஏவியேஷன் பாதுகாப்பு வலைப் பக்கங்கள்" என்ற இணையதளம் ஒன்றை நிறுவினார். பின்னர், ஃபேபியன் லுசன் ஹாரோ ரிப்போர்ட்டரை வலைத்தளத்தின் பெயரை மாற்றும்படி அறிவுறுத்தினார். இந்த பரிந்துரையின் படி, வலைதளம் விமானப் போக்குவரத்து நெட்வொர்க் என்ற பெயரில் அழைக்கப்படுகிறது. தற்போது இந்த வலைத்தளங்களில் விளம்பரங்கள் இல்லை. நன்கொடைகளால் மட்டுமே இயக்கப்படுகிறது. 2006 ஆம் ஆண்டில், இந்த வலைத்தளத்தின் 10 ஆம் ஆண்டு நினைவு கொண்டாடப்பட்டது. விமானப் போக்குவரத்து நெட்வொர்க் பல விமான நிறுவனங்களை நம்பகமானதாக அங்கீகரிக்கிறது.

## இலக்கு
விமானப் போக்குவரத்து நெட்வொர்க் அனைத்து விமான விபத்துக்கள் மற்றும் பாதுகாப்பு சிக்கல்களின் துல்லியமான, புதுப்பித்தல் தகவல்களை வழங்குவதே நோக்கமாகும். இந்த இணையத்தளத்தில் விபத்துக்கள் மற்றும் பாதுகாப்பு பற்றிய தகவல்கள் மற்றும் விபத்துக்கள் பற்றிய பல தகவல்கள் உள்ளன.

## மேற்கோள்கள்

## வெளி இணைப்புகள்
* விமானப்படை பாதுகாப்பு நெட்வொர்க்  
* பயனருக்கு ASN விக்கிபேஸ் விபத்துக்கள் (சிறிய விமானம்) 

பகுப்பு:இணைய தரவுதளங்கள்
பகுப்பு:வான்வழி பாதுகாப்பு
நேரலகிரி

**நேரலகிரி** (NERALAGIRI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.

## பெயராய்வு
*நேரல* என்ற தெலுங்குச் சொல்லுக்கு நாவல் பழம் என்பது பொருளாகும். நாவல் மரங்கள் இங்கு அதிகமாக காணப்பட்டதால் இப்பெயரைப் பெற்றிருக்கலாம் என்கிறார்  கோ. சீனிவாசன்.

## அமைவிடம்
வேப்பனப்பள்ளி ஊராட்சி ஒன்றியத்துக்கு இந்த ஊரானது, வேப்பனப்பள்ளியில் இருந்து 10 கிலோமீட்டரும், இந்த ஊரானது மாவட்டத்தின் தலைநகரான கிருஷ்ணகிரியில் இருந்து 130 கிலோமீட்டர் தொலைவிலும், மாநிலத் தலைநகரான சென்னையில் இருந்து 272 கிலோமீட்டர் தொலைவிலும் உள்ளது. 

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  299  வீடுகள் உள்ளன. கிராமத்தின் மொத்த மக்கள் தொகையானது 1453 ஆகும். இதில் ஆண்கள் எண்ணிக்கை  767, பெண்களின் எண்ணிக்கை 686 என உள்ளது. மக்களின் கல்வியறிவு விகிதமானது   56.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பையூர்

**பையூர்** (paiyur)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருட்டிணகிரி வட்டத்துக்கு உட்பட்ட  ஒரு வருவாய் கிராமம் ஆகும்.

## வரலாறு
பெண்ணேஸ்வர மடம் பெண்ணேஸ்வரர் கோயிலில் உள்ள சிவன் கோயிலில் தென் திருச்சுற்றில் உள்ள தனிக்கல்லில் விஜயநகரப் பேரரசின் புக்கராயன் காலத்திய கல்வெட்டு உள்ளது. கி.பி 1410 ஆம் ஆண்டைச் சேர்ந்த இந்தக் கல்வெட்டில் பெண்ணேசுவரருக்கு அளிக்கப்பட்ட நிலக்கொடை பற்றிய செய்தி உள்ளது. அதில் பையூர் நாட்டுப் பிரிவு குறிக்கப்பட்டுள்ளது. இக்கோயில் அருகே உள்ள பாறையில் கி.பி. 1188 ஆண்டின் வீரராஜேந்திர சோழன் காலத்தைச் சேர்ந்த கல்வெட்டு உள்ளது. இதைக்கொண்டு பார்க்கும்போது இந்த ஊர்ப் பெயர் அக்காலத்தில் இருந்து மாறாமல் இருப்பது அறியவருகிறது. 

## அமைவிடம்
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது  காவேரிப்பட்டணத்திலிருந்து ஒரு கிலோமீlட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 272 கிலோமீட்டர் தொலைவிலும் உள்ளது. 

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  1507  வீடுகள் உள்ளன. கிராமத்தின் மொத்த மக்கள் தொகையானது  5842 ஆகும். இதில் ஆண்கள் எண்ணிக்கை  2994, பெண்களின் எண்ணிக்கை 2848 என உள்ளது. மக்களின் கல்வியறிவு விகிதமானது  65.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள நிறுவனங்கள்
* பையூர் மண்டல வேளாண் ஆராய்ச்சி நிலையம்
## ஊரில் உள்ள கோயில்கள்
* பையூர் கரக பொன்னியம்மன் கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மெட்டாபாசுபேட்டு

**மெட்டாபாசுபேட்டு** *(Metaphosphate)* என்பது ஓர் அயனியாகும். ஆக்சியெதிர்மின் அயனியான இதன் அனுபவாய்ப்பாடு PO−3 என்பதாகும். 

மெட்டாபாசுபேட்டு  அயனியின் கட்டமைப்பை ஒவ்வோர் அலகும் அடுத்த அலகுடன் இரண்டு மூலைகளைப் பகிர்ந்து கொள்ளக்கூடிய PO4 கட்டமைப்பு அலகுகள் மூலம் விளக்கமுடியும். இரண்டு வழிகளில் இது வரமுடியும்.

*டிரைமெட்டாபாசுபேட்டில் விளக்கப்பட்டது போல ஒரு வளையம் உருவாதல். 
*அமோனியம் மெட்டாவனேடேட்டு சேர்மத்தில் உள்ளது போல முடிவற்ற சங்கிலி உருவாதல் என்பன அவ்விரண்டு வழிகளாகும்.  

மெட்டாபாசுபாரிக் அமிலங்கள் எதுவும் தனித்து தயாரிக்கப்படவில்லை என்றாலும் மெட்டாபாசுபாரிக் அமிலங்களின் (HnPnO3n) உப்புகளாக மெட்டாபாசுபேட்டுகளைக் கருதமுடியும். மெட்டாபாசுபாரிக் அமிலங்களை H2O•P2O5 என்ற வாய்ப்பாட்டால் முறைபடுத்த முடியும். H3PO4  என்ற மூலக்கூற்று வாய்ப்பாட்டைக் கொண்ட பாசுபாரிக் அமிலத்துடன் ஒப்பிடுகையில் மெட்டாபாசுபாரிக் அமிலங்களை 3H2O•P2O5  என்ற வாய்ப்பாட்டால் அடையாளப்படுத்தலாம். H4P2O7  என்ற  வாய்ப்பாட்டால் குறிக்கப்படும் பைரோபாசுபாரிக் அமிலத்தையும்  2H2O•P2O5 என்ற வாய்ப்பாட்டால் அடையாளப்படுத்தலாம் 

கரிமத் தொகுப்பு வினைகளில் மெட்டாபாசுபேட்டுகள் வெள்ளை பாசுபரசுக்கு மாற்றாகப் பயன்படுத்தப்படுகின்றன. 

## மேற்கோள்கள்

பகுப்பு:பாசுபேட்டுகள்
பகுப்பு:பாசுபரசு ஆக்சி எதிர்மின்னயனிகள்
தயோபாசுபோரைல் குளோரைடு

**தயோபாசுபோரைல் குளோரைடு** *(Thiophosphoryl chloride)* என்பது PSCl3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற நீர்மமான இச்சேர்மம் கார நெடியைக் கொண்டுள்ளது. ஈரக்காற்றில் புகையும் தன்மையுடையது. பாசுபரசு குளோரைடிலிருந்து தயோபாசுபோரைல் குளோரைடு தயாரிக்கப்படுகிறது. பூச்சிக்கொல்லிகள் தயாரிக்கத் தேவைப்படும் தயோபாசுபோரைலேட்டு வகை கரிமச்சேர்மங்கள் தயாரிக்கப் பயன்படுகிறது,

## தயாரிப்பு

தயோபாசுபோரைல் குளோரைடை பல்வேறு வகையான வினைகளின் வழியாகத் தயாரிக்க இயலும். பாசுபரசு முக்குளோரைடிலிருந்து தயாரிக்கும் முறையே பொதுவாகப் பயன்படுத்தப்படுகிறது. தொழிற்சாலைகளிலும் பாசுபரசு முக்குளோரைடை நேரடியாக அதிகப்படியான கந்தகத்துடன் சேர்த்து  180 பாகை செல்சியசு வெப்பநிலைக்கு சூடுபடுத்தி வினை புரியச்செய்து தயாரிக்கிறார்கள்

:PCl3 + S → PSCl3

இம்முறையைப் பயன்படுத்துவதால் அதிக அளவு தயோபாசுபோரைல் குளோரைடு உருவாகிறது. காய்ச்சிவடித்தல் முறையில் இதை தூய்மையாக்கி பயன்படுத்தலாம். வினையூக்கிகள் மூலம் வினையை நிகழ்த்தினால் குறைந்த வெப்பநிலையில் விளைபொருளை உருவாக்க இயலும் என்றாலும் இது அவசியமாகக் கருதப்படுவதில்லை.  
பாசுபரசு பெண்டாசல்பைடுடன் பாசுபரசு பெண்டாகுளோரைடைச் சேர்த்து வினைபுரியச் செய்தும் மாற்றுவழி முறையில் இதைத் தயாரிக்கலாம்.

:3 PCl5 + P2S5 → 5 PSCl3. 
  
## வினைகள்

பென்சீன், கார்பன் டெட்ராகுளோரைடு, குளோரோஃபார்ம், கார்பன் டைசல்பைடு போன்றவற்றில் தயோபாசுபோரைல் குளோரைடு கரையும்.இருப்பினும், ஆல்க்கால்கள், அமீன்கள் போன்ற ஐதராக்சில் கொண்ட அல்லது காரக் கரைசல்களுடன் சேர்க்கப்படும் போது விரைவாக நீராற்பகுப்பு அடைந்து தயோபாசுபேட்டுகளை உருவாக்குகிறது     
PSCl3 தண்ணீருடன் வினைபுரிந்து பாசுபாரிக் அமிலம், ஐதரசன் சல்பைடு அல்லது டைகுளோரோதயோபாசுபாரிக் அமிலம், ஐதரோகுளோரிக் அமிலம் போன்றவற்றைக் கொடுக்கிறது

:PSCl3 + 4 H2O → H3PO4 + H2S + 3 HCl

:PSCl3 + H2O → HOP(S)Cl2 + HCl

தயோபாசுபோரைலேட்டுடன் சேர்க்க PSCl3 பயன்படுகிறது. அல்லது P=S கரிமச் சேர்மங்களுடன் சேர்க்கப் பயனாகிறது.. இத்தகைய மாற்ற வினைகள் பரவலாக அமீன்களுக்கும் ஆல்ககால்களுக்கும் பொருந்திவருகின்றன. இதேபோல அமினோ ஆல்ககால்கள், டையால்கள், டையமீன்கள் போன்ற சேர்மங்களுக்கும் இத்தகைய மாற்ற வினைகள் பொருந்துகின்றன.. தொழிற்சாலைகளில் பாராதயோன் போன்ற பூச்சிக்கொல்லிகள் தயாரிக்க PSCl3 சேர்மத்தைப் பயன்படுத்துகின்றனர்.

:PSCl3 + 2 C2H5OH → (C2H5O)2PSCl + 2 HCl
:(C2H5O)2PSCl + NaOC6H4NO2 → (C2H5O)2PSOC6H4NO2  +  NaCl

மூவிணைய அமைடுகளுடன் PSCl3 வினைபுரிந்து தயோ அமைடுகளை உருவாக்குகிறது.. உதாரணமாக,   
:C6H5C(O)N(CH3)2 + PSCl3  → C6H5C(S)N(CH3)2 +  POCl3

மெத்தில்மெக்னீசியம் அயோடைடுடன் தயோபாசுபோரைல் குளோரைடு வினைபுரிந்து டெட்ராமெத்தில்டைபாசுபீன் டைசல்பைடு ([Me2P(S)] சேர்மத்தை உருவாக்குகிறது.2.,

## மேற்கோள்கள்

பகுப்பு:பாசுபரசு ஆலைடுகள்
பகுப்பு:தயோபாசுபோரைல் சேர்மங்கள்
பகுப்பு:தயோ குளோரைடுகள்
சாய்லபலா தாசு

**சாய்லபலா தாசு** (25 மார்ச் 1875 - 29 ஏப்ரல் 1968) இவர் ஒரு சமூக ஆர்வலர் மற்றும் அரசியல்வாதி ஆவார். ஒரிசாவில் இருந்து இங்கிலாந்துக்கு உயர்கல்வி பயில சென்ற முதல் பெண்மணி ஆவார். இந்திய அரசு இவருக்கு 1959 ஆம் ஆண்டு சமூகப்பணிக்காக பத்மசிறீ விருது வழங்கிச் சிறப்பித்தது.

## ஆரம்ப வாழ்க்கை
சாய்லபலா தாசு அம்பிகா சரன் ஹஸ்ர மற்றும் பிரசன்னமாயே தம்பதிகளுக்கு மூத்த மகளாக 1875 ஆம் ஆண்டு மார்ச் மாதம் 25 ஆம் நாள் கொல்கத்தாவின் பவானிபூர்  என்னுமிடத்தில் மதுசூதன் தாசு அவர்களின் இல்லத்தில் பிறந்தார். இவருக்கு ஐந்து உடன்பிறந்தவர்கள் உள்ளனர். இவர் அன்னையின் இறப்புக்கு பின் மதுசூதன் தாசு அவர்களால் தத்தெடுத்து வளர்க்கப்படார்.

1903 ஆம் ஆண்டு இவர் உலக இளைஞர்கள் சங்கம் மற்றும் உலக இளம்பெண்கள் சங்கத்தை உருவாக்கி செயல்படுத்தி வந்தார். கட்டாக்கில் உள்ள ஒரு மகளிர் கல்லூரி அவரின் பெயரால் சாய்லபலா தாசு மகளிர் கல்லூரி என அழைக்கப்படுகிறது.

## மேற்கோள்கள்

பகுப்பு:1875 பிறப்புகள்
பகுப்பு:1968 இறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
மீரா அகர்வால்

**மீரா அகர்வால்** (), (பிறப்பு 15 மே 1961) அவர்கள் பாரதிய ஜனதா கட்சியைச் சேர்ந்த ஓர் இந்திய அரசியல்வாதி ஆவார். இவர் புதிதாக உருவாக்கப்பட்ட வடக்கு தில்லி மாநகராட்சியின் முதல் மேயர் ஆவார். மேலும் முதல் பெண் துணை மேயராக 1998 ஆம் ஆண்டு தில்லியில் பணியில் அமர்த்தப்பட்டார்.   இவர் மூன்றாவது முறையாக சவான் பார்க் வார்டு கவுன்சிலராக தேர்ந்தெடுக்கப்பட்டார்.
## ஆரம்ப வாழ்க்கை
மீரா அகர்வால் இந்தியாவின் தில்லியைச் சார்ந்த ஒரு இந்து குடும்பத்தில் பிறந்தார். இவரின் தந்தை திரு.லாலா ராம் பிலாசு குப்தா ஆவார். இவர் ஒரு சுதந்திர போராட்ட தியாகி ஆவார். மீரா அவர்களின் தந்தை ராஷ்டிரிய சுயம்சேவாக் சங்கத்தைச் சேர்ந்த உறுப்பினர் ஆவார் மேலும் இவர் தில்லியில் உள்ள சமூக ஆர்வலராக அறியப்பட்டார். மீரா அவர்கள் தம் ஆரம்ப பள்ளி படிப்பை தில்லியில் உள்ள அரசு மகளிர் மேல்நிலை பள்ளியில் பயின்றார். உயர்கல்வியை தில்லியில் உள்ள இந்து கல்லூரியில் தொடர்ந்தார். தில்லி பல்கலைக்கழகத்தின் சட்டக்கல்லூரியில் வழக்கறிஞர் பட்டம் பெற்றார். தில்லை உயர்நீதிமன்ற வழக்கறிஞர் ஆனார். மீரா அகர்வால் அவர்கள் தனது அரசியல் ஈடுபாட்டை கல்லூரியில் பயிலும்போதே அகில பாரத வித்தியார்த்தி பரிசத் இயக்கத்தில் தன்னை இணைத்துக்கொண்டு செயலாற்றினார்.
## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:இந்திய வழக்கறிஞர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
திருவனந்தபுரம் தமிழ்ச் சங்கம்

**திருவனந்தபுரம் தமிழ்ச் சங்கம்** என்பது கேரள மாநிலத் தலைநகர் திருவனந்தபுரத்தில் செயல்பட்டும் வரும் தமிழ் மொழி வளர்ச்சிக்கான பதிவு பெற்ற ஒரு தமிழ் அமைப்பாகும். 1963 ஆம் ஆண்டில் தொடங்கப்பெற்ற இந்த அமைப்பிற்கு திருவனந்தபுரம் கிள்ளிப்பாலம் பகுதியில் ஒரு சொந்தக் கட்டிடம் உள்ளது. இந்தக் கட்டிடத்தில் பதினைந்தாயிரத்துக்கும் மேற்பட்ட நூல்களைக் கொண்ட நூலகம் ஒன்றும் அமைக்கப்பட்டிருக்கிறது. இந்த அமைப்பின் வழியாக, 1978 ஆம் ஆண்டு முதல் ‘கேரளத் தமிழ்’ எனும் மாத இதழ் ஒன்று தொடர்ந்து வெளியிடப்பெற்று வருகிறது.

## மேற்கோள்கள்

பகுப்பு:தமிழ்ச் சங்கங்கள்
பகுப்பு:கேரளப் பண்பாடு
சிறுகோள்களின் பட்டியல்

வானியலாளர்களால் கண்டுபிடிக்கப்பட்டச் சிறுகோள்களின் பட்டியலாகும். அனைத்து சிறுகோள்களும் இப்பட்டியலில் இடப்படவில்லை.

*(162173) 1999 ஜேயூ3
*(29075) 1950 டிஏ
*101955 பென்னு
*1075 எலினா
*1099 பிகெரினியா
*1110 யாரோசுலாவா
*1123 சேப்ளேயா
*1127 மிமி
*1135 கோல்சிசு
*1137 இரைசா
*1140 கிரீமியா
*1146 பியார்மியா
*1147 சுதாவ்ரோபோலிசு
*1158 உலுடா
*1171 ருஸ்தவேலியா
*1189 தெரென்சியா
*1190 பெலகியா
*1202 மரினா
*1236 தைசு
*1262 ஸ்னியாடெக்கியா
*1263 வார்சாவியா
*2005 யூ55
*2010 ஆர்எஃப்12
*2010 ஆர்எக்சு30
*2011 எம்டி
*2011 ஏஜி5
*2012 டிஏ14
*2459 சுபெல்மன்
*2511 பேட்டர்சன்
*2532 சுட்டன்
*2586 மேட்சன்
*2614 டாரென்சு
*2686 இலிண்டா சுசான்
*2705 வு
*2742 கிப்சன்
*274301 விக்கிப்பீடியா
*2748 பாட்ரிக் ஜீன்
*2773 புரூக்சு
*2834 கிறிசுட்டி கரோல்
*2891 மெக்கெட்சின்
*2906 கால்டெக்
*2918 சலாழ்சர்
*2932 கெம்ப்சின்சுகி
*2982 முரீல்
*3025 இகுசன்
*3161 பீடல்
*316201 மலாலா
*3194 டார்சி
*3199 நெஃபெர்ட்டிடி
*3225 ஓயாகு
*3270 டடிலே
*3285 உரூத் வுல்ஃப்
*3299 ஃஆல்
*3317 பாரீசு
*3333 சேபர்
*3375 ஆமி
*3430 பிராடுஃபீல்டு
*3553 மெரா
*3554 அமுன்
*3581 அல்வாரெழ்சு
*3640 கோசுட்டின்
*3671 டயோனிச்சு
*3689 யீட்டெசு
*3700 ஜியோவில்லியம்சு
*3709 பாலிபாயிட்டெசு
*3777 மெக்காலே
*3779 கீஃபெரர்
*3792 பிரெசுட்டன்
*3793 இலியாண்டியசு
*3794 சுதெனலாசு
*3837 கார்
*3840 மிமிசுடிரோபெல்
*3846 ஃஏழ்சுல்
*3854 ஜார்ஜ்
*3873 உரோடி
*3880 கைசர்மன்
*3888 ஹொய்ட்
*3895 இயரார்த்து
*4 வெஸ்டா
*5214 ஊசொரா
*748 சிமெய்சா
*751 பைனா
*752 சுலமிட்டிஸ்
*753 டிஃப்லிச்
*762 பல்கோவா
*768 சுத்ரூவீனா
*769 தாத்யானா
*779 நினா
*780 ஆர்மேனியா
*781 கார்த்வேலியா
*787 மொசுக்குவா
*789 இலேனா
*791 அனி
*814 தவுரிசு
*824 அனசுதாசியா
*825 தானினா
*829 அகாதெமியா
*830 பெத்ரோபோலிதானா
*847 ஆகுனியா
*848 இன்னா
*877 வால்கியூர்
*882 சுவெத்லேனா
*916 அமெரிக்கா
*917 இலைகா
*951 காசுப்பிரா
*952 சையா
*9793 டோர்வால்டுசு
*9882 ஸ்டால்மன்
*9885 லினக்சு
*9965 குனூ
*99942 அப்போஃபிஸ்
*ஒமுவாமுவா
*டோன் விண்கலம்

பகுப்பு:சிறுகோள்கள்
பகுப்பு:வானியல் பொருட்களின் பட்டியல்கள்‎
சங்கம் லக்ஷ்மி பாய்

**சங்கம் லக்ஷ்மி பாய்** (27 ஜூலை 1911 - 1979) இந்திய சமூக ஆர்வலர் மற்றும் முன்னாள் நாடாளுமன்ற உறுப்பினர் ஆவார்.
## ஆரம்ப வாழ்க்கை
லக்ஷ்மி பாய் அவர்கள் 1911 ஆம் ஆண்டு தற்போதய தெலுங்கானா மாநிலத்தில் உள்ள கட்கேசர் என்னும் இடத்தில் பிறந்தார். இவரின் தந்தை ராமய்யா ஆவார். லக்ஷ்மி பாய் அவர்கள் கார்வி பல்கலைக்கழகத்தில் பயின்றார். சென்னையில் சாரதா நிகேதன் கல்லூரியில் பட்டம் பெற்றார்.
## செயல்பாடுகள்
லக்ஷ்மி பாய் அவர்கள் முழு நேர சமூக பணி மற்றும் பொது பணிகளை மேற்கொண்டார். இவர் தம் மாணவ பருவத்தில் சைமன் குழுவை எதிர்த்து போராட்டத்தில் ஈடுபட்டு அரசியல் வாழ்க்கையைத் தொடங்கினார். இவர் உப்புச் சத்தியாகிரகம் போராட்டத்தில் ஈடுபட்டதால் 1930 முதல் 1931 ஆம் ஆண்டு வரை ஒர் ஆண்டு சிறையில் அடைக்கப்பட்டார்.

இவர் இந்திரா சேவா சதன் என்ற ஆதரவற்றோர் இல்லம், ராதிகா இல்லம், வாசு சிசு விகார் என்ற குழந்தைகள் இல்லம் மற்றும் மசேதி ஹனுமந்து மேல்நிலை பள்ளி ஆகியவற்றை நிருவி கவுரவ செயலாளராக  பணியாற்றி வந்தார்.
## மேற்கோள்கள்

பகுப்பு:1911 பிறப்புகள்
பகுப்பு:1979 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
காலி சரசுவதம்மா

**காலி சரசுவதம்மா** *(Gali Saraswathamma)* என்பவர்  ஓர்  இந்திய அரசியல்வாதி ஆவார். இவர் ஆந்திரப்பிரதேச சட்டமன்றத்தின் மேலவை உறுப்பினராக இருந்தார். காலி முத்துகிருட்டிணம நாயுடு இறந்த பின்னர் தெலுங்கு தேசக் கட்சி இவருக்கு  தேர்தலில் போட்டியிட வாய்ப்பளித்தது. சரசுவதம்மா போட்டியின்றி சட்டப் பேரவையின் மேலவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
ஜெயஸ்ரீ பானர்ஜி

**ஜெயஸ்ரீ பானர்ஜி** (பிறப்பு 2 ஜூலை 1938) மத்திய பிரதேசம் மாநிலத்தைச் சேர்ந்த பாரதிய ஜனதா கட்சி தலைவர்களில் ஒருவராவார். இவர் பதின்மூன்றாவது மக்களவை உறுப்பினராக ஜபல்பூர் மக்களவை தொகுதியில் இருந்து தேர்ந்தெடுக்கப்பட்டார். மேலும் இவர் மத்தியப் பிரதேச சட்டமன்றத்திற்கு 1977, 1990 மற்றும் 1993 ஆம் ஆண்டுகளில் தேர்ந்தெடுக்கப்பட்டார்.   இவர் 1977 ஆம் முதல் 1980 ஆம் ஆண்டு வரை அமைச்சரவையில் மந்திரியாக பணியாற்றி வந்தார். 
ஜெயஸ்ரீ பானர்ஜி அவர்கள் இந்தியக் குடியரசின் அமைச்சரவையின் அமைச்சர் திரு.ஜகத் பிரகாஷ் நட்டா அவர்களின் மாமியார் ஆவார்.
## மேற்கோள்கள்

பகுப்பு:1938 பிறப்புகள்
பகுப்பு:இந்திய அரசியல்வாதிகள்
பகுப்பு:இந்தியப் பெண் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பண்ணப்பள்ளி

**பண்ணப்பள்ளி** (PANNAPALLI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், சூளகிரி ஊராட்சி ஒன்றியத்துக்கு உட்பட்ட  ஒரு சிற்றூர் ஆகும்.
## மக்கள் வகைப்பாடு
இந்த ஊரானது சூளகிரியில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 43 கிலோமீட்டர் தொலைவிலும், மாநிலத் தலைநகரான சென்னையில் இருந்து 287 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  997 குடும்பங்கள் உள்ளன. கிராமத்தின் மொத்த மக்கள் தொகையானது 4431 ஆகும். இதில் ஆண்கள் எண்ணிக்கை  2275, பெண்களின் எண்ணிக்கை  2156 என உள்ளது. மக்களின் கல்வியறிவு விகிதமானது  49.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பெத்தனப்பள்ளி

**பெத்தனப்பள்ளி** (PEDDANAPALLI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து ஒரு கிலோமீட்டர் தொலைவிலும், மாநிலத் தலைநகரான சென்னையில் இருந்து 267 கிலோமீட்டர் தொலைவிலும் உள்ளது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பெத்ததாலப்பள்ளி

**பெத்ததாலப்பள்ளி** (PEDDATALAPALLI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  2234  குடும்பங்கள் உள்ளன. கிராமத்தின் மொத்த மக்கள் தொகையானது 9773  ஆகும். இதில் ஆண்கள் எண்ணிக்கை  4925, பெண்களின் எண்ணிக்கை 4848 என உள்ளது. மக்களின் கல்வியறிவு விகிதமானது  68.40 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
டைபீனைல்பாசுபைட்டு

**டைபீனைல்பாசுபைட்டு** *(Diphenylphosphite)* என்பது (C6H5O)2P(O)H  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இருபீனைல்பாசுபைட்டு என்ற பெயராலும் இச்சேர்மத்தை அழைக்கலாம். இருகரிமபாசுபைட்டு என்று வகைப்படுத்தப்படும் இப்பாசுபைட்டு நான்முகி வடிவத்தைக் கொண்டுள்ளது. பாகுத்தன்மையுடன் நிறமற்ற நீர்மமாக டைபீனைல்பாசுபைட்டு காணப்படுகிறது. பாசுபரசு முக்குளோரைடை பீனாலுடன் சேர்த்து சூடுபடுத்தினால் டைபீனைல்பாசுபைட்டு உருவாகிறது. இதே முறையில் இதனை ஒத்த வரிசைச் சேர்மங்கள் பல தயாரிக்கப்படுகின்றன. டைபீனைல்பாசுபைட்டு, ஆல்டிகைடுகள் மற்றும் அமீன்கள்  வினைபுரிந்து அமினோபாசுபோனேட்டுகள் உருவாகும் காபாச்சினிக்-பீல்டுசு வினை இதற்கு ஓர் எடுத்துக்காட்டு வினையாகும் .

## இதையும் காண்க
*டை ஐசோபுரோப்பைல்பாசுபைட்டு  
*டைமெத்தில்பாசுபைட்டு

## மேற்கோள்கள்

பகுப்பு:கரிமபாசுபீன் ஆக்சைடுகள்
பகுப்பு:கரிம பாசுபைட்டுகள்
மைலம்பாவெளி

right|150px|thumb|மயிலம்பாவெளி காமாட்சி அம்மன் ஆலயம்
**மயிலம்பாவெளி** அல்லது **மைலம்பாவெளி** (*Mylambaveli*) என்பது இலங்கை, மட்டக்களப்பு மாவட்டத்தில் உள்ள ஓர் அழகிய கிராமமாகும். மயிலம்பாவெளி எனப் பெயர் வரக்காரணம் இந்த ஊரில் மயில்கள் அதிகமாக காணப்பட்டமையாகும். ஆதி காலத்தில் இருந்தே இந்தக் கிராமம் விவசாய கிராமமாக காணப்படுகிறது. இந்த ஊரில் உள்ள மக்களின் ஜீவனோபாயமாக விவசாயமும் மீன் பிடித்தொழிலுமே காணப்படுகிறது.

இங்கு பாரிய நிலப்பரப்பில் தென்னை பயிர்ச்செய்கை நிலையம் அமைந்துள்ளது. இங்கு இந்துக்கள் அதிகமாகவும் கிறித்தவர்கள் ஒருசிலரும் வாழ்கிறார்கள்.

## கோவில்கள்
*சித்திவிநாயகர் ஆலயம்
*மயிலம்பாவெளி வீரம்மாகாளியம்மன் ஆலயம் 
*காமாட்சி அம்மன் ஆலயம்
*பாலமுருகன் ஆலயம்
*மாரியம்மன் அம்மன் கோவில்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
புளியஞ்சேரி

**புளியஞ்சேரி** (PULIYANCHERI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருட்டிணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது, வேப்பனப்பள்ளியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருட்டிணகிரியில் இருந்து 18 கிலோமீட்டர் தொலைவிலும், மாநிலத் தலைநகரான சென்னையில் இருந்து 276 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  210 வீடுகள்  உள்ளன. கிராமத்தின் மொத்த மக்கள் தொகையானது 843 ஆகும். இதில் ஆண்கள் எண்ணிக்கை  426, பெண்களின் எண்ணிக்கை 417 என உள்ளது. மக்களின் கல்வியறிவு விகிதமானது  66.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
டைமெத்தில்பாசுபைட்டு

**டைமெத்தில்பாசுபைட்டு** *(Dimethylphosphite)* என்பது (CH3O)2P(O)H  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இருமெத்தில்பாசுபைட்டு என்ற பெயராலும் இச்சேர்மத்தை அழைக்கலாம். P-H பிணைப்பின் அதிக வினைத்திறனை உபயோகப்படுத்தி மற்ற கரிமபாசுபரசு சேர்மங்களை உருவாக்கப் பயன்படும் ஒரு வினைப்பொருளாக இது செயல்படுகிறது. இருகரிமபாசுபைட்டு என்று வகைப்படுத்தப்படும் இப்பாசுபைட்டு நான்முகி வடிவத்தைக் கொண்டுள்ளது. நிறமற்ற நீர்மமாக டைமெத்தில்பாசுபைட்டு காணப்படுகிறது. பாசுபரசு முக்குளோரைடை மெத்தனாலாற்பகுப்பு வினைக்கு உட்படுத்தி அல்லது மெத்தனாலுடன் டையெத்திலீன்பாசுபைட்டைச் சேர்த்து சூடுபடுத்தினால் டைமெத்தில்பாசுபைட்டு உருவாகிறது . 

## மேற்கோள்கள்

பகுப்பு:கரிமபாசுபீன் ஆக்சைடுகள்
பகுப்பு:கரிம பாசுபைட்டுகள்
இரவேலா கிசோர் பாபு

**இரவேலா கிசோர் பாபு** (Ravela Kishore Babu) என்பவர்  ஓர்  இந்திய அரசியல்வாதி ஆவார்.   இவர் ஆந்திரப்பிரதேச சட்டமன்றத்தின் பிரதிபாடு தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். ஒரு காலத்தில் தெலுங்கு தேசம் கட்சியைச் சேர்ந்தவராக இருந்த இவர் தற்போது  சன சேவா கட்சியைச் சேர்ந்தவராக உள்ளார். 
இரவேலா கிசோர் பாபு இந்திய இரயில்வே போக்குவரத்து சேவைப் பிரிவில் ஓர் அலுவலராகப் பணிபுரிந்து ஓய்வு பெற்றவர் ஆவார் 
## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
நெல்வாய் ஊராட்சி

**நெல்வாய் ஊராட்சி** என்று பின்வரும் இடங்கள் உள்ளன

* நெல்வாய் ஊராட்சி, கனியம்பாடி
* நெல்வாய் ஊராட்சி, காஞ்சிபுரம்
* நெல்வாய் ஊராட்சி, கும்மிடிப்பூண்டி
* நெல்வாய் ஊராட்சி, திருவண்ணாமலை
* நெல்வாய் ஊராட்சி, நெமிலி
* நெல்வாய் ஊராட்சி, பூண்டி
* நெல்வாய் ஊராட்சி, லத்தூர்

பகுப்பு:பக்கவழி நெறிப்படுத்தல்
நல்லூர் ஊராட்சி

**நல்லூர் ஊராட்சி** என்று பின்வரும் இடங்கள் உள்ளன
* நல்லூர் ஊராட்சி (ஈரோடு)
* நல்லூர் ஊராட்சி (புதுக்கோட்டை)
* நல்லூர் ஊராட்சி (நாமக்கல்)
* நல்லூர் ஊராட்சி (மதுரை)
* நல்லூர் ஊராட்சி (திருச்சிராப்பள்ளி)
* நல்லூர் ஊராட்சி (தூத்துக்குடி)
* நல்லூர் ஊராட்சி, மதுராந்தகம் (காஞ்சிபுரம்)
* நல்லூர் ஊராட்சி, திருக்கழுக்குன்றம் (காஞ்சிபுரம்)
* நல்லூர் ஊராட்சி (விழுப்புரம்)
* நல்லூர் ஊராட்சி, வலங்கைமான் (திருவாரூர்)
* நல்லூர் ஊராட்சி, கோட்டூர் (திருவாரூர்)
* நல்லூர் ஊராட்சி (திருவள்ளூர்)
* நல்லூர் ஊராட்சி (திருவண்ணாமலை)
* நல்லூர் ஊராட்சி (தென்காசி)
* நல்லூர் ஊராட்சி (ராமநாதபுரம்)
* நல்லூர் ஊராட்சி (கோயம்புத்தூர்)
* நல்லூர் ஊராட்சி (தருமபுரி)
* நல்லூர் ஊராட்சி (கிருஷ்ணகிரி)
* நல்லூர் ஊராட்சி (கடலூர்)
* நல்லூர் ஊராட்சி (கரூர்)
* நல்லூர் ஊராட்சி (கன்னியாகுமரி)
* நல்லூர் ஊராட்சி (இராணிப்பேட்டை)
* சு. நல்லூர் ஊராட்சி (திருவண்ணாமலை)
* நல்லூர், காடையாம்பட்டி ஊராட்சி ஒன்றியம் (சேலம்)
* நல்லூர், தலைவாசல் ஊராட்சி ஒன்றியம் (சேலம்)
பேகல் ஹவுஸ்

**பேகல் ஹவுஸ்** என்பது ஒரு ஆய்விதழ் வெளியீட்டு நிறுவனமாகும், இது மருத்துவம், பொறியியல் மற்றும் "உயிரியல் அறிவியல்" செறிவு கொண்ட அறிவியல் பத்திரிக்கைகள் மற்றும் புத்தகங்களை வெளியீடுகிறது. இந்நிறுவனம் "பெக்கெல் டிஜிட்டல் லைப்ரரி" மற்றும் "தெர்மோபீடியா"  வழியாக மின்னூல் மற்றும் டிஜிட்டல் கட்டுரைகளை தயாரிக்கிறது. இந்நிறுவனத்தின் தலைமையகம் டான்பரி, கனெக்டிகட்டில் உள்ளது. இந்நிறுவனம் 1991 ஆம் ஆண்டில் வில்லியம் பேகால் என்பவரால் நிறுவப்பட்டது.

பேகல் ஹவுஸ் தற்போது மதிப்பாய்வு செய்யப்பட்ட 48 பத்திரிகைகள் மற்றும் 10 புதிய புத்தகங்களை ஆண்டுதோறும் வெளியிடுகிறது. அனைத்து பத்திரிகைகளும் கல்வி மற்றும் தொழில்முறை சமூகங்களின் பயன்பாட்டிற்கென மதிப்பீடு செய்யப்பட்டவை. அவை [வெப்ப மற்றும் திரவ பொறியியல்](thermal & fluids engineering), [வெப்பம் & நிறை பரிமாற்றம்](heat & mass transfer), [பன்முகத்தன்மை கட்டமைப்பு](multiphase systems), [திரவ இயக்கவியல்](fluid dynamics), [இயந்திரவியல்], [கணிப்பு](computational), [அணுசக்தி], [நானோ தொழில்நுட்பம்] [தொலைத்தொடர்பு],  [புற்றுநோய் உயிரியல் ஆராய்ச்சி], [நோயெதிர்ப்பு], [மரபணு வெளிப்பாடுகள்], [சிகிச்சை மருந்துகள்], [உள்வைப்பு](implant) ஆகும். போர்டிகோ மூலம் ஜர்னல்கள் மின்னணு முறையில் காப்பகப்படுத்தப்படுகின்றன. அனைத்து பத்திரிகை தலைப்புகளும் *ஜர்னல் சிட்டிஷன் அறிக்கையில்* சேர்க்கப்பட்டுள்ளன. பேகல் ஹவுஸ் பத்திரிக்கைகள் ஐஎஸ்ஐ தாம்சன் அறிவியல் சான்று இன்டெக்ஸ், சிஏஎஸ், ஸ்கொஸ்பஸ், பப்மெட் மற்றும் க்ராஸ்ட் ரஃப் எனப் பல முக்கிய சேவைகளால் துல்லியமாகக் குறியிடப்படுகிறது.

## குறிப்புகள்
http://www.begellhouse.com/journals/

## வெளி இணைப்புகள்

பகுப்பு:கல்வியியல் நூல்கள்
பகுப்பு:கல்வி ஆய்விதழ் வெளியீட்டாளர்கள்
பகுப்பு:பதிப்பகங்கள்
இரவேலா வெங்கட்ராவ்

**இரவேலா வெங்கட்ராவ்** (*Ravela Venkatrao*) என்பவர்  ஓர்  இந்திய அரசியல்வாதி ஆவார். இவர் ஆந்திரப்பிரதேச சட்டமன்றத்தின்  சாட்டெனப்பள்ளி  தொகுதியிலிருந்து சட்டமன்ற உறுப்பினராகத்  1978 மற்றும் 1983 ஆம் ஆண்டுகளில் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியின் சார்பாக போட்டியிட்டு வெற்றிபெற்று சட்ட மன்ற உறுப்பினர் ஆனார்.
## மேற்கோள்கள்

பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
மித்துன் ராஜகுமார்

**மித்துன் ராஜகுமார்**() இவர் திரைப்படங்கள் மற்றும் குறும்படங்களில் நடித்துள்ள ஒரு இந்திய குழந்தை நட்சத்திரம் ஆவார்.

## வாழ்க்கைச் சுருக்கம்
மிதுன் ராஜகுமார் ஓர் இந்திய நடிகர் ஆவார். அவரது அற்புதமான நடிப்பு திறன், நேரடி-தமிழ் குறும்படமான "வால் காத்தாடி" (தி கேட்), (2015) படத்தில் அறிமுகமான சத்தீஷ் (சட்டி) என்ற பாத்திரத்தில் நடித்துள்ளார், அதில் அவர் INSTINCTs (ரில்ஸ் ஆஃப் ஃபயர்) எஸ்.எஸ்.என் இன்ஸ்டிடியூஷன்ஸ் வழங்கும் சிறந்த நடிகருக்கான (2015) விருது வென்றார்.

அவரது மிக சமீபத்திய படம் காலா - கரிகாலன் (2018). இவர் சூப்பர் ஸ்டார் ரஜினிகாந்தின் மூத்த பேரன் பாத்திரத்தில் நடித்துள்ளார்.

வரவிருக்கும் இசை ஆல்பம் "தாய் எங்கள் தமிழ்நாடு" என்ற பாடலில், கோலிவுட்டின் முன்னணி இசை இசையமைப்பாளர் சாந்தோஷ் நாராயணனின் இசை ஆல்பம், நடித்துள்ளார்.

கடந்த 3 ஆண்டுகளாக "ஃகளம்" - சென்னை நாடக குழுவிலிருந்து - நடிப்பு கற்கிறார்
.
### நடிகராக

## ஆதாரம்

* காலா'வின் மூத்த பேரன் மிதுன் கலகல பேட்டி

## வெளியிணைப்பு
* இணையதள திரைப்பட தரவுத்தளத்தில்மித்துன் ராஜகுமார்

பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:2005 பிறப்புகள்
உலுபேரியா மக்களவைத் தொகுதி

**உலுபேரியா மக்களவைத் தொகுதி** இந்தியாவில் உள்ள 543 மக்களவைத் தொகுதியில் ஒன்று. மேற்கு வங்காளம் மாநிலத்தில் உள்ள  ஹவுரா மாவட்டத்தில் உள்ள தொகுதி ஆகும்.
## தொகுதி
2006 ஆம் ஆண்டு நாடாளுமன்ற தொகுதி மறுசீரமைப்பின் படி 26வது தொகுதியாக மேற்கு வங்காளம் மாநிலத்தில் உருவாக்கப்பட்டது.
## மேற்கோள்கள்

பகுப்பு:மேற்கு வங்காள மக்களவைத் தொகுதிகள்
தாம்லுக் மக்களவைத் தொகுதி

**தாம்லுக் மக்களவைத் தொகுதி** இந்தியாவின் 543 மக்களவைத் தொகுதியில் ஒன்று. இது மேற்கு வங்காளம் மாநிலத்தில் உள்ள கிழக்கு மிட்னாபூர் மாவட்டத்தில் அமைந்துள்ளது.
## தொகுதி
2006 ஆம் ஆண்டு நாடாளுமன்ற தொகுதி மறுசீரமைப்பின் படி 30வது தொகுதியாக மேற்கு வங்காளம் மாநிலத்தில் உருவாக்கப்பட்டது.

## மக்களவை உறுப்பினர்கள்

## மேற்கோள்கள்

பகுப்பு:மேற்கு வங்காள மக்களவைத் தொகுதிகள்
அம்பாத்தி பிராமணய்யா

**அம்பாத்தி பிராமணய்யா** (*Ambati Brahmanaiah*) என்பவர் ஓர் இந்திய அரசியல்வாதி ஆவார். இவர் ஆந்திரப் பிரதேச நாடாளுமன்ற  உறுப்பினராகத் மச்சிலிப்பட்டணம் தொகுதியிலிருந்து 1999 ஆம் ஆண்டு முதல் 2004 ஆண்டு வரை பணியாற்றினார்.  பின் மச்சிலிப்பட்டணம் தொகுதியிலிருந்து சட்ட மன்ற உறுப்பினராகவும் தேர்ந்தெடுக்கப்பட்டு 1994 ஆம் ஆண்டு முதல் 1999 ஆண்டு வரை செயல்பட்டார். இவர் இந்திய தேசிய காங்கிரசு கட்சியின் சார்பாக போட்டியிட்டு வெற்றிபெற்று சட்ட மன்ற உறுப்பினர் ஆனார். அப்போது சகபோட்டியாளர்களாக இந்திய தேசிய காங்கிரசு கட்சியைச் சேர்ந்த  பெரிணி வெங்கடேசுவர் ராவ், தோட்டா சாலபதி ராவ் மற்றும் ஆவனிகாடா ஆகியோருடன் 2009 வரை பணிபுரிந்தார். இவர் தெலுங்கு தேசக் கட்சி யின் தலைவர் பொறுப்பிலும் இருந்தார். 
## மேற்கோள்கள்

பகுப்பு:1939 பிறப்புகள்
பகுப்பு:2013 இறப்புகள்
பகுப்பு:இந்திய அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
புரம் (கிருஷ்ணகிரி)

**புரம்** (PURAM) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  75  குடும்பங்கள் உள்ளன. கிராமத்தின் மொத்த மக்கள் தொகையானது 316 ஆகும். இதில் ஆண்கள் எண்ணிக்கை  158, பெண்களின் எண்ணிக்கை 158 என உள்ளது. மக்களின் கல்வியறிவு விகிதமானது  51.24 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சிங்கிரப்பள்ளி

**சிங்கிரப்பள்ளி** (SINGIRIPALLI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், சூளகிரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.
## அமைவிடம்
இந்த ஊரானது சூளகிரியில் இருந்து 26 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 30 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கித்தி ஈசுவரி

**கித்தி ஈசுவரி** *(Giddi Eswari)* என்பவர் ஓர் இந்திய அரசியல்வாதி ஆவார். தற்போது இவர் ஆந்திரப் பிரதேச சட்டமன்றத்தின்  உறுப்பினராக உள்ளார். பதேரு தொகுதியிலிருந்து இவர் தேர்ந்தெடுக்கப்பட்டார். தொடக்கத்தில் இவர் ஓர் ஆசிரியராகப் பணியாற்றினார். ஈசுவரி முன்னாள் சட்டமன்ற உறுப்பினர் சிறீ அப்பாலா நாயுடுவின் மகள் ஆவார்.
 
ஈசுவரி முதன் முதலில் ஓய். எசு. ஆர் . காங்கிரசு கட்சியில் ஓர் உறுப்பினராக இருந்தார்.  பின்னர் 2017 ஆம் ஆண்டு நவம்பர் மாதம் 5 ஆம் தேதி தெலுங்கு தேசம் கட்சியில் சேர்ந்தார்.. 
 
## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
எத்திராஜ் அகிலன்

**எத்திராஜ் அகிலன்** என்பவர் தமிழ்நாட்டின், ஈரோட்டைச் சேர்ந்த ஒரு ஆங்கில பேராசிரியர், எழுத்தாளர், மொழிபெயர்ப்பாளராவார்.

## வாழ்க்கை
ஈரோட்டில் பிறந்தவரான எத்திராஜ் அகிலன், ஈரோடு நகரின் ஸ்ரீ வாசவி கல்லூரியில் முப்பத்தைந்து ஆண்டுகளுக்கும் மேலாக ஆங்கிலப் பேராசிரியராகவும், இறுதி இரண்டாண்டுகள் கல்லூரி முதல்வராகவும் பணியாற்றி ஒய்வு பெற்றவர். பணி நிறைவுக்குப் பிறகு, இவர் மொழிபெயர்ப்புத் துறையில் பங்களித்து வருகிறார். இவருடைய மொழிபெயர்ப்புக் கட்டுரைகள் காலச்சுவடு, உன்னதம், அடவி, மணல் வீடு, கல்குதிரை, தமிழ் வெளி, சிறு பத்திரிகை போன்ற இலக்கியச் சிற்றேடுகளிலும், கபாடபுரம், மலைகள் போன்ற இணைய சஞ்சிகைகளிலும் வெளியாகி இருக்கின்றன. 
## எழுத்துப் பணிகள்
* ஆக்டேவியா பாஸின் 'நீலப் பூச்செண்டு' எனும்  சிறுகதையின் தமிழ் மொழிபெயர்ப்பானது லத்தீன் அமெரிக்கச் சிறுகதைகள் (மீட்சி புக்ஸ் வெளியீடு) என்ற தொகுப்பில் இடம் பெற்றுள்ளது.
* ஜெர்மன் கவிஞர் குந்தர் கூனர்ட், மற்றும் சிரியா நாட்டுக் கவிஞர் அடநிஸ் ஆகியோரின் கவிதை மொழிபெயர்ப்புகள்  'உலகக் கவிதை'  எனும் தொகுப்பில், (மீட்சி புக்ஸ் வெளியீடு) இடம்பெற்றுள்ளது.
* துருக்கி புதின எழுத்தாளர் அஹ்மட் ஹம்டி தன்பினாரின் புதினத்தை (Time Regulation Institute) 'நேர நெறிமுறை நிலையம்' எனும் தலைப்பில் தமிழுக்கு மொழிமாற்றம் செய்திருக்கிறார்.  (காலச்சுவடு வெளியீடு) 2015
* ஐஸ்லாந்து நாட்டுப் புதின எழுத்தாளரான ஹால்டார் லேக்ஸ்நஸின் புதினத்தை (The Fish Can Sing) 'மீனும் பண் பாடும்' என்ற தலைப்பில் தமிழில் மொழிபெயர்த்திருக்கிறார்.  (காலச்சுவடு வெளியீடு) 2017
* சீன எழுத்தாளர் மா ஜியானின் சிறுகதைத் தொகுப்பை (Stick Out Your Tongue) 'நாக்கை நீட்டு' என்ற தலைப்பில் மொழிபெயர்த்துள்ளார் (அடையாளம் பதிப்பகம் வெளியீடு)
* துருக்கி புதின எழுத்தாளர் ஓரான் பாமுக்கின் நாவலை (The Black Book) 'கருப்புப் புத்தகம்' எனும் தலைப்பில் தமிழில் மொழிபெயர்த்திருக்கிறார். காலச்சுவடு பதிப்பகம் வெளியிட்டிருக்கிறது.
*செக் நாட்டுப் புதின எழுத்தாளர் மைக்கேல் அய்வாஸின் 'The Other City' எனும் நாவலை 'மற்ற நகரம்' எனும் தலைப்பில் காலச்சுவடு பதிப்பகம் வெளியிட்டுள்ளது.  
*ஸ்லோவீனிய மொழிப் படைப்பாளர் ஆந்த்ரே ப்லாட்னிக்கின் 'Change Me' எனும் நாவலின் தமிழ் மொழிபெயர்ப்பை, 'என்னை மாற்று' எனும் தலைப்பில் காலச்சுவடு பதிப்பகம் வெளியிட்டுள்ளது.
*இந்திய ஆங்கிலக் கவி நவீன் கிஷோரின் 'Knotted Grief' கவிதைத்தொகுப்பின் தமிழாக்கத்தை 'சிக்குப்பிடித்த துயர்' எனும் தலைப்பில் காலச்சுவடு பதிப்பகம் வெளியிட்டுள்ளது.
*துருக்கியின் பெண் நாவலாசிரியை தெஃப்னெ சுமானின் 'At the Breakfast Table' நாவலை 'பசியாறும் மேஜையில்' எனும் தலைப்பில் காலச்சுவடு பதிப்பகம் வெளியிட்டுள்ளது.

## மேற்கோள்கள்
3. நாக்கை நீட்டு http://marinabooks.com/detailed?id=6%205639&name=%E0%AE%A8%E0%AE%BE%E0%AE%95%E0%AF%8D%E0%AE%95%E0%AF%88%20%E0%AE%A8%E0%AF%80%E0%AE%9F%E0%AF%8D%E0%AE%9F%E0%AF%81%20
4. https://www.sramakrishnan.com/?p=8492

5. http://www.keetru.com/index.php/2014-03-08-04-35-27/2014-03-08-12-20-13/39725-2020-02-24-05-34-43

6. http://senthilkumarpc.blogspot.com/2016/05/blog-post.html

7. https://www.goodreads.com/book/show/26206752

8. http://vaalnilam.blogspot.com/2016/03/blog-post.html

9. https://www.vikatan.com/arts/literature/padipparai-naakkai-neettu

10.https://www.hindutamil.in/news/literature/158698-.html

11. https://www.hindutamil.in/news/literature/176938--9.html

12. https://books.kalachuvadu.com/catalogue/ennaimaatru_1304

பகுப்பு:ஈரோடு மாவட்ட மக்கள்
பகுப்பு:பிறமொழி-தமிழ் மொழிபெயர்ப்பாளர்கள்
சேலம் மாவட்டம் (சென்னை மாகாணம்)

**சேலம் மாவட்டம்** என்பது பிரித்தானிய இந்தியாவின் சென்னை மாகாணத்தின் மாவட்டங்களில் ஒன்றாகும். இது தற்கால சேலம் மாவட்டம், தர்மபுரி மாவட்டம், கிருஷ்ணகிரி மாவட்டம், நாமக்கல் மாவட்டங்கள் ஆகியவற்றை உள்ளடக்கியதாக இருந்தது.
இதன் மொத்தப் பரப்பளவு 18,000 சதுர கிலோமீட்டர்களாக (7,063 ச மைல்) இருந்தது. இந்த மாவட்டத்தில் பன்னிரண்டு வட்டங்கள் இருந்தன.  இதன் நிர்வாகத் தலைநகரமாக சேலம் நகரம் இருந்தது. பெரும்பாலான மாவட்டவாசிகள் தமிழர்களாக இருந்தபோதும் தெலுங்கர்கள், கன்னடியர்கள் குறிப்பிடத்தக்க எண்ணிக்கையில்  இருந்தனர்.

## வரலாறு
சேலம் மாவட்டத்தின் சில பகுதிகள் எட்டாம் நூற்றாண்டில் பல்லவர் ஆட்சிக்கு உட்பட்டிருந்தது. 10-ஆம் நூற்றாண்டில் சேலம் மாவட்டத்தின் பகுதிகள் சோழர் ஆட்சிக்கு உட்பட்ட பகுதியாக மாறியது. 17-ஆம் நூற்றாண்டின் துவக்கத்தில் இம்மாவட்டத்தின் வட பகுதியானது மைசூர் பேரரசின் ஆட்சிக்கு உட்பட்டது. திருமலை நாயக்கர் காலத்தில் இம்மாவட்டத்தின் பெரும்பகுதியானது மதுரை நாயக்கர்கள் ஆட்சிக்கு உட்பட்ட பகுதியாக ஆனது. மதுரை நாயக்கர்களின் பிரதிநிதிகளாக சேந்தமங்கலத்தில் இராமச்சந்திர நாயக்கரும், தாரமங்கலத்தில் கெட்டி முதலிகளும் ஆட்சி செய்துவந்தனர். நாயக்கர்களின் வீழ்ச்சிக்குப் பிறகு இந்த மாவட்டத்தில் மைசூர் பேரரசு செல்வாக்குப் பெற்றது. மைசூர் ஆட்சியில் இம்மாவட்டம் *பாலகாட்*, *பாராமகால்*, *தலாகாட்** என்று மூன்று பகுதிகளாகப் பிரிக்கப்பட்டிருந்தன. *பாலாகாட்* என்பது [[ஓசூர் வட்டம்]], *பாராமகால்* என்பது [[தருமபுரி வட்டம்]], [[அரூர் வட்டம்]], [[கிருஷ்ணகிரி வட்டம்]], [[திருப்பத்தூர் வட்டம் (திருப்பத்தூர் மாவட்டம்)|திருப்பத்தூர் வட்டம்]] *தலாகாட்'' என்பது ஏனைய வட்டங்களைக் கொண்ட பகுதியாகும்.  ஐதர் அலிக்கும் அவருக்குப் பிறகு அவரது மகன் திப்பு சுல்தானுக்கும் பிரித்தானிய கிழக்கிந்திய நிறுவனத்துக்கும் இடையில் பல தசாப்தங்கள் போர்கள் நடந்தன. 1792 மார்ச் 16-இல் திப்பு சுல்தானுடன் கும்பெனியார் செய்து கொண்ட உடன்படிக்கையின்படி (ஒசூர் வட்டம் தவிர) சேலம் மாவட்டப் பகுதிகள் கும்பெனியாரின் வசமானது. இதனையடுத்து 1792-இல் சேலம் மாவட்டம் உருவாக்கபட்டது. என்றாலும் மாவட்ட தலைநகரமாக ஒசூர் உள்ளிட்ட நகரங்கள் இருந்தன. திப்பு சுல்தான் கொல்லப்பட்டதற்குப் பிறகு 1799 ஒசூர் வட்டமும் ஆங்கிலேயர் வசமானது. 1804-இல் சேலத்தைத் தலைநகராகக் கொண்ட மாவட்டமாக உருவாக்கப்பட்டது. பின்னர் சில மாற்றங்கள் செய்யப்பட்டு சேலம் மாவட்டதிலிருந்து திருப்பத்தூர் வட்டம் வட ஆற்காடு மாவட்டத்துக்கு மாற்றப்பட்டது. 1965இல்  தருமபுரி மாவட்டம் தனியாகப் பிரிக்கப்பட்டது. 1997-இல் நாமக்கல் மாவட்டம் பிரிக்கப்பட்டது.

## வட்டங்கள்

சேலம் மாவட்டம் பதிநான்கு  வட்டங்களாகப் பிரிக்கப்பட்டிருந்தது :-

* ஒசூர்
* தேன்கனிக்கோட்டை
* கிருஷ்ணகிரி
* திருப்பத்தூர்
* தருமபுரி
* திருச்செங்கோடு
* ஓமலூர்
* சேலம்
* சங்ககிரி சதுர்க்கம்
* இராசிபுரம்
* ஆத்தூர்
* தென்ரைக்கோட்டை
* பரமத்தி வேலூர்
* நாமக்கல்.

## மேற்கோள்கள்

பகுப்பு:தமிழ்நாட்டு வரலாறு
பகுப்பு:சென்னை மாகாண மாவட்டங்கள்
அல்லாபோக்தனைட்டு

**அல்லாபோக்தனைட்டு** *(Allabogdanite)* ஓர் அரிய பாசுபைடு கனிமம் ஆகும். இதன் மூலக்கூற்று வாய்ப்பாடு (Fe,Ni)2P ஆகும். இக்கனிமம்1997 ஆம் ஆண்டு விண்வீழ் கற்களில் காணப்பட்டது . உருசியாவின் சகா குடியரசின் யாகுட்டியாவிலுள்ள ஒனெல்லோ ஆற்று வடிநிலத்தில் காணப்பட்ட ஒனெல்லோ விண்விழ் கல்லில் அல்லாபோக்தனைட்டு கனிமம் காணப்பட்டது. இதனுடன் இரும்பு மற்றும் நிக்கல் தனிமங்களின் கனிமங்களான தேனைட்டு, சிக்ரெய்பெர்சைட்டு, காமாசைட்டு, கிராபைட்டு, அவாருயைட்டு போன்ற கனிமங்கள் கலந்து காணப்பட்டன.

உருசிய நிலவியாலாளர் அல்லாபோக்தனோவாவின் நினைவாக கனிமத்திற்கு அல்லாபோக்தனைட்டு என்று பெயரிடப்பட்டது.

பன்னாட்டு கனிமவியல் சங்கம் அல்லாபோக்தனைட்டு  கனிமத்தை Abgஎன்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:இரும்புக் கனிமங்கள்
பகுப்பு:நிக்கல் கனிமங்கள்
பகுப்பு:பாசுபைடு கனிமங்கள்
பகுப்பு:விண்வீழ்கல் கனிமங்கள்
பகுப்பு:நேர்ச்சாய்சதுரக் கனிமங்கள்
திம்மாபுரம்

**திம்மாபுரம்** (THIMMAPURAM) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## அமைவிடம்
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
இடதுசாரி பயங்கரவாதம்

**இடதுசாரி பயங்கரவாதம்** (*left-wing terrorism*), **மார்க்சிய-லெனினியப் பயங்கரவாதம்** (*Marxist–Leninist terrorism*) அல்லது **புரட்சிகர/இடதுசாரி பயங்கரவாதம்** (*revolutionary/left-wing terrorism*) என்பது முதலாளித்துவ அமைப்புகளைக் கவிழ்த்து, அவற்றை மார்க்சிய-லெனினிய அல்லது சோசலிச சமூகங்களாக் மாற்றும் குறிக்கோளோடு உருவாக்கப்பட்ட பயங்கரவாதம் ஆகும். இவ்வகையான பயங்கரவாதம் சோசலிசக் குடியரசுகளிலும் ஆளும் அரசுகளுக்கு எதிரான செயற்பாடுகளிலும் உள்ளன.

## இவற்றையும் பார்க்க
* இசுலாமியத் தீவிரவாதம்

## குறிப்புகள்

## உசாத்துணைகள்

* Aubrey, Stefan M. *The new dimension of international terrorism*. Zurich: vdf Hochschulverlag AG, 2004. 
* Moghadam, Assaf. *The roots of terrorism*. New York: Infobase Publishing, 2006. 

பகுப்பு:தீவிரவாதம்
பகுப்பு:இடதுசாரி அரசியல்
தச்சநல்லூர்

**தச்சநல்லூர்** (*Thachanallur*) திருநெல்வேலி மாவட்டத்தில் உள்ள நகர்புறப் பகுதியாகும். இது திருநெல்வேலி சந்திப்பு இரயில் நிலையத்திலிருந்து 1 கி.மீ. தொலைவில் அமைந்துள்ளது. பித்தளை மற்றும் அலுமினியப் பாத்திரத் தொழில்கள் முக்கியமானவை. பீடித்தொழில், மண்பாண்ட தயாரிப்பாளர்கள், இரண்டு நூற்பாலைகளும், மின்சார மோட்டார் உதிரிபாகங்கள் செய்யும் தொழிற் கூடமும், சர்க்கரை ஆலையும் இங்கு உள்ளன.

கி.பி. 1232-ஆம் ஆண்டு இப்பகுதி தச்சனுார் என்று அழைக்கப்பட்டுள்ளதாக கல்வெட்டுக்கள் சான்றளிக்கின்றன.

## வரலாறு
திருநெல்வேலி, தச்சநல்லூரில் அமைந்துள்ளது வரம் தரும் பெருமாள் திருக்கோயில் 700 ஆண்டுகள் பழமையானது. இக்கோவில் கல்வெட்டில் கி.பி 1232ஆம் ஆண்டு இப்பகுதி தச்சனுார் என்று அழைக்கப்பட்டுள்ளதாக கூறப்பட்டுள்ளது. அக்காலத்தில் தாமிரபரணி ஆற்றை எல்லைகளாக கொண்டிருந்த இரு நாடுகளில் கீழ நாட்டு வேம்பு பிரிவில் தச்சனுார் இருந்துள்ளது. இதன்படி இக்கோவில் சுமார் 700 ஆண்டுகள் முந்தையதாகும். கி. பி. 1734ஆம் ஆண்டில் மார்த்தாண்ட வர்மர் எனும் அரசராலும் பினனர் வல்லப மங்களத்து அரசராலும் பராமரிக்கப்பட்டுள்ளது. மேலும் குலசேகர பாண்டிய மன்னர் இக்கோவிலை சிறப்பாக பராமரிக்கும் அவசியத்தை மக்களுக்கு உணர்த்தியுள்ளார். கி. பி. 16ஆம் நுாற்றாணடில் சுந்தரபாண்டிய மன்னர் மதுரை திருமலை நாயக்க மன்னராலும் இக்கோவில் சிறப்பாக பராமரிக்கப்பட்டுள்ளது. மதுரையில் நடக்கும் முக்கிய நிகழ்வுகளுக்கு இங்கு வந்து மதுரை மன்னர்கள் வழிபட்டது குறித்து இங்கு உள்ள கல்வெட்டுக்கள் குறிப்பிடுகின்றன. 

## கோவில்கள்
*சுந்தரவிநாயகர்,வள்ளி,தேவசேனாவுடன் முருகப்பெருமான்
*உச்சினிமாகாளி அம்மன் கோயில்
*வேதமூர்த்தி கோயில், தச்சநல்லூர்
*அனுமான் கோயில், தச்சநல்லூர்
*நெல்லையப்பர் காந்திமதி அம்பாள் கோயில், தச்சநல்லூர்
*உலகம்மன் கோயில், தச்சநல்லூர்
*வரம் தரும் பெருமாள் கோயில், தச்சநல்லூர்
*எக்காள தேவியம்மன் கோயில், தச்சநல்லூர்
*பெரியம்மன் கோவில், தச்சநல்லூர்
*தங்கம்மன் கோவில், தச்சநல்லூர்
*குருநாதன் கோவில், தச்சநல்லூர்
*சந்திமறித்தம்மன் கோவில்
*வெள்ளி விநாயகர் கோவில்

## பள்ளிகள்
*பங்களா நடுநிலைப் பள்ளி, தச்சநல்லூர்
*டிடிடிஏ தொடக்கப்பள்ளி, தச்சநல்லூர்
*ஊராட்சி ஒன்றிய தொடக்கப் பள்ளி, தச்சநல்லூர்

## மேற்கோள்கள்

* https://www.vikatan.com/sakthivikatan/2017-feb-28/holytemples/128679-ulagamman-temple-in-thachanallur.html
*மாவட்ட செய்திகள்

## வெளி இணைப்புகள்
*நெல்லை தச்சநல்லூர் சிவன் கோவில் சித்திரை திருவிழா தேரோட்டம்

பகுப்பு:திருநெல்வேலி மாவட்டத்திலுள்ள கிராமங்கள்
முகல்ராஜபுரம் குகைகள்

**முகல்ராஜபுரம் குகைகள்** இந்தியாவின் ஆந்திர பிரதேசம் மாநிலத்தில் விஜயவாடா நகரில் அமைந்துள்ளது. குகையில் மூன்று ஆலயங்கள் உள்ளன. இது நாட்டின் முக்கியத்துவம் வாய்ந்த பாதுகாக்கப்படும் இடங்களில் ஒன்றாகும்.

இதில் ஐந்து குடவரைக் கோயில்கள் உள்ளன இவைகள் ஐந்தாம் நூற்றாண்டுகளில் கட்டப்பட்டதாகும். நடராஜர், பிள்ளையார் முதலிய தெய்வ சிலைகள் நல்ல நிலமையில் உள்ளது. இரண்டாவது குகையில் தலைகீழாக தொங்கும் செயற்கையாக உருவாக்கப்பட்ட சன்னல் உள்ளது. முகல்ராஜபுரம் குகை கோயில் அர்த்தநாரீசுவரர்க்காக தென்னிந்தியாவில் கட்டப்பட்ட பழமையான ஆலயம் ஆகும்.
## மேற்கோள்கள்

பகுப்பு:கிருஷ்ணா மாவட்டம்
பகுப்பு:ஏழாம் நூற்றாண்டு இந்துக் கோயில்கள்
திருநல்லூர் ஊராட்சி (திருவோணம்)

**திருநல்லூர் ஊராட்சி** (*Thirunallur Gram Panchayat*), தமிழ்நாட்டின், தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும், தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.

## சான்றுகள்

பகுப்பு:தஞ்சாவூர் மாவட்ட ஊராட்சிகள்
காந்தி குன்று

**காந்தி குன்று** (உயரம் 500 அடிகள்) விஜயவாடா நகரில் அமைந்துள்ளது. இது விஜயவாடா இரயில் நிலையம் பின்புறம் உள்ள தாராபேட்டை என்னும் இடத்தில் அமைந்துள்ளது. குன்றின் மீது தேச தந்தை காந்தியடிகள் நினைவு இல்லம் ஒன்று கட்டப்பட்டுள்ளது. இதுவே நாட்டில் ஏழு நினைவு தூண்கள் கொண்ட முதல் இடம் ஆகும். எனவே காந்தியின் பெயராலேயே இது அழைக்கப்படுகிறது. இந்த குன்று ஓ.ஆர்.ஆர். குன்று என அழைக்கப்பட்டது.
## மேற்கோள்கள்

பகுப்பு:கிருஷ்ணா மாவட்டம்
மெத்தில்பீனைல் சல்பாக்சைடு

**மெத்தில்பீனைல் சல்பாக்சைடு** *(Methyl phenyl sulfoxide)*  என்பது CH3S(O)C6H5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தக சேர்மமாகும்.  வெண்மை நிறத்துடன் குறைந்த உருகுநிலை கொண்ட திண்மமாக இச்சேர்மம் காணப்படுகிறது. தயோ அனிசோலின் ஆக்சிசனேற்றம் செய்யப்பட்ட வழிப்பெறுதியாகவும் , முதலாவது நாற்தொகுதி மைய சல்பாக்சைடாகவும் மெத்தில்பீனைல் சல்பாக்சைடு கருதப்படுகிறது. இதேபோல சமச்சீரற்ற ஆக்சிசனேற்றம் மூலம் மெத்தில்பீனைல் சல்பாக்சைடு தயாரிக்கப்படுகிறது . 
## மேற்கோள்கள்

பகுப்பு:சல்பாக்சைடுகள்
இந்திய-ஆசிய செய்திச் சேவை

**இந்தோ-ஆசியன் செய்திச் சேவை** *(Indo-Asian News Service)*  சுருக்கமாக ஐ.ஏ.என்.எசு. என்று அழைக்கப்படுவது ஒரு தனியார் இந்திய செய்தி நிறுவனம் ஆகும்.
 
இந்தியாவின் வெளிநாட்டு செய்தி சேவையாக இந்திய அமெரிக்கரான கோபால் ராசு என்கிற வெளியீட்டாளர்  இந்நிறுவனத்தை நிறுவினார். பின்னர் இது இந்தோ-ஆசியன் செய்திச் சேவை எனப் பெயர் மாற்றம் செய்யப்பட்டது. இச்செய்தி நிறுவனம் தனது முக்கிய அலுவலகங்களை இந்தியாவின் நொய்டாவில் அமைத்துள்ளது. 

இந்தியாவைப் பற்றிய செய்திகள், கருத்துகள் மற்றும் நாட்டைப் பற்றி பரவலான பல்வேறு வகையான தலைப்புகளில் பகுப்பாய்வு செய்திகளை  அறிக்கையாக வெளியிடுகிறது.  மேலும், துணைக்கண்டத்தின் செய்தி அம்சங்கள் மற்றும் கருத்துகள் இணையம் வழியாக நிறுவனத்தின் சந்தாதாரர்களிடம் சேர்க்கிறது. 

## சேவைகள்
தொடக்கத்தில் ஆங்கிலம் மற்றும் இந்தி மொழிகள் வழியான வானொலி மற்றும் தொலைக்காட்சி போன்ற கம்பிவழி செய்தி சேவைக்காக ஐ.ஏ.என்.எசு. நிறுவனம் அறியப்பட்டது. இதைத் தவிர செய்தித்தாள் மற்றும் பத்திரிகை வெளியீட்டு சேவைகள் மூலமும் ஊடகத்துறையில் இயங்கி வந்தது. கைபேசி செய்தி சேவையையும் இந்நிறுவனம் வழங்கி வருகிறது .

## மேற்கோள்கள்

பகுப்பு:இந்திய செய்தி நிறுவனங்கள்
பகுப்பு:செய்தி நிறுவனங்கள்
மெத்தேன்டைதயோல்

**மெத்தேன்டைதயோல்** *(Methanedithiol)*  என்பது H2C(SH)2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தக சேர்மமாகும். பார்மால்டிகைடு உரிய அழுத்தத்தின் கீழ் ஐதரசன் சல்பைடுடன் சேர்த்து சூடுபடுத்தினால் மெத்தேன்டைதயோல் உருவாகிறது. டிரைதயேன் உருவாகும் வினையுடன் இவ்வினை போட்டியிடுகிறது. பென்சாயிக் நீரிலியுடன் மெத்தேன்டைதயோல் சேர்த்து சூடுபடுத்தினால் திண்மநிலையிலுள்ள டைபென்சோயேட்டாக உருவாகிறது .
## மேற்கோள்கள்

பகுப்பு:தயோல்கள்
பகுப்பு:வேதி வினைக்குழுக்கள்
பகுப்பு:கரிமக்கந்தகச் சேர்மங்கள்
அளேரஅள்ளி

**அளேரஅள்ளி** அல்லது **அளேரஹள்ளி** (ALERAHALLI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், போச்சம்பள்ளி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  286  குடும்பங்கள் உள்ளன. கிராமத்தின் மொத்த மக்கள் தொகையானது 1113  ஆகும். இதில் ஆண்கள் எண்ணிக்கை  574, பெண்களின் எண்ணிக்கை 539 என உள்ளது. மக்களின் கல்வியறிவு விகிதமானது  56.40 %  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பாளேத்தோட்டம்

**பாளேத்தோட்டம்** அல்லது **வாழைத்தோட்டம்** (BALETHOTTAM) என்பது இந்தியாவின்,  தமிழ்நாடு மாநிலம், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும். இது பாளேத்தோட்டம் ஊராட்சிக்கு உட்பட்டதாகும்.

## பெயராய்வு
கன்னடத்தில் பாளேத்தோட்டம் என்றால் வாழைத்தோட்டம் என்று பொருளாகும். வாழைத் தோட்டங்கள் இங்கு அதிகமாக காணப்பட்டதால் இப்பெயர் வந்தது என்கிறார்  கோ. சீனிவாசன். அரசு ஆவணங்களில் இந்த ஊரானது கன்னடப் பெயரான பாளைத்தோட்டம் என்று குறிப்பிடப்பட்டாலும், இந்த ஊரை மக்கள் அதன் தமிழ்வடிமான வாழைத் தோட்டம் என்றே அழைக்கின்றனர்.

## அமைவிடம்
இந்த ஊரானது பர்கூரில் இருந்து 27 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 34 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் வேலூர் மாவட்ட எல்லையை ஒட்டி உள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பாரூர்

**பாரூர்** (Barur) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், காவேரிபட்டணம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.

## வரலாறு
பாரூரில் பழமை மிக்க  சிவன் கோயில் உள்ளது. இக்கோயிலில் 13ஆம் நூற்றாண்டின் போசள மன்னன் வீர இராமநாதனின் நாற்பதாம் ஆட்சியாண்டைச் சேர்ந்த கல்வெட்டு உள்ளது. அக்கல்வெட்டில் பாரூர் சிவன் கோயிலுக்கு வேலம்பட்டு என்ற சிற்றூரை சர்வமானியமாக கொடுத்த செய்தி உள்ளது. இக்கல்வெட்டின் வழியாக 13ஆம் நூற்றாண்டிலிருந்து இந்த ஊர்ப் பெயர் அக்காலத்தில் இருந்து மாறாமல் இருப்பது அறியவருகிறது. 

## அமைவிடம்
இந்த ஊரானது காவேரிப்பட்டணத்தில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், மாநிலத் தலைநகரான சென்னையில் இருந்து 265 கிலோமீட்டர் தொலைவிலும் உள்ளது. 

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  1069  குடும்பங்கள் உள்ளன. கிராமத்தின் மொத்த மக்கள் தொகையானது 4081 ஆகும். இதில் ஆண்கள் எண்ணிக்கை  2039, பெண்களின் எண்ணிக்கை 2042 என உள்ளது. மக்களின் கல்வியறிவு விகிதமானது  68.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஏ. என். ராசன் பாபு

**ஏ. என். ராசன் பாபு** (*A. N. Rajan Babu*) என்பவர் ஓர் இந்திய அரசியல்வாதி ஆவார்.  இவர் மக்களாட்சிப் பாதுகாப்புப் பேரவை என்ற இரண்டாகப் பிளவுபட்ட கட்சியின் தலைவராக இருந்தார். முன்னதாக்  கேரளா மாநிலத்தின்  சட்டப் பேரவை உறுப்பினராக ஏ. என். ராசன் பாபு பணியாற்றினார்.
பத்தனம் திட்டா மாவட்டத்தைச் த்தை சேர்ந்த மெழுவேளி இவரது ஊராகும்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:கேரள அரசியல்வாதிகள்
அறிவுத் திருக்கோவில்

**அறிவுத் திருக்கோவில்** என்பது தமிழ்நாடு மாநிலத்தில் கோயம்புத்தூர் மாவட்டத்தில் உள்ள ஆழியாறு எனுமிடத்தில் அமைந்துள்ளது.
 

இவ்விடத்தினை வேதாத்திரி மகரிசி 1984-இல் அமைத்தார். இந்த இடத்தில் வேதாத்திரி மகரிசி சமாதி, அவர் பயன்படுத்திய பொருட்கள் கொண்ட அருங்காட்சியகம், உண்டு உறைவிட பயிற்சி கட்டடங்கள் ஆகியவை அமைந்துள்ளன. இவ்விடம் ஆழியாறு அணை அருகே உள்ளதால், சுற்றுலா இடமாகவும் உள்ளது.  

இந்த இடம் உலக சமுதாய சேவா சங்கத்தால் (WCSC) நிர்வாகிக்கப்படுகிறது.

## அமைவிடம்
அறிவுத் திருக்கோவில் 
ஆழியாறு வனத்துறை சோதனைச்சாவடிக்கு அருகில் அமைந்துள்ளது. 

## அமைப்பு
அறிவுத் திருக்கோவிலினுள் வேதாத்திரி மகரிசியின் நினைவு மண்டபம், அவர் பயன்படுத்திய பொருட்களின் அருங்காட்சியகம், மகரிசி பயன்படுத்திய மகிழுந்து, மகரிசியின் புத்தகங்கள் விற்பனை கூடம் ஆகியவை அமைந்துள்ளன. மகரிசியின் நினைவு மண்டபத்தில் தியானம் செய்ய வசதியுள்ளது. இங்குப் பல மனவளக்கலை மன்றத்திலிருந்து தியான பயிற்சிக்கு மாணவர்கள் தங்குவதற்கான விடுதி வசதிகள் அமைந்திருக்கிறது.

## பயிற்சிகள்

அறிவுத் திருக்கோவிலில் வேதாத்திரிய கல்வி நிறுவனத்தின் மூலம் ஆன்மீக யோகக்கல்வி  வழங்கப்படுகிறது. இங்குக் குண்டலினி யோகம், எளியமுறை உடற்பயிற்சிகள், மூச்சுப் பயிற்சிகள் மற்றும்  காயகல்ப பயிற்சிகள் ஆகியன கற்றுக் கொடுக்கப்படுகின்றன.

## பட்டபடிப்புகள்
வேதாத்திரி மகரிசி ஆன்மிக மற்றும் உள்ளுணர்வு கல்வி நிலையம் இதுவரை 29 பல்கலைக் கழகங்களுடன் இணைப்பு பெற்று சான்றிதழ், பட்டயம், இளங்கலை பட்டம், முதுகலை பட்டம், முதுகலை ஆராய்ச்சி, முனைவர் பட்டம் ஆகியவற்றைப் பயிற்றுவித்து வருகிறது.இதுவரை ஒரு லட்சத்துக்கும் மேற்பட்டோர் இந்தக் கல்வி நிலையத்தில் பயிற்சி பெற்றுள்ளனர்.

## வரலாறு

முதல் அறிவுத் திருக்கோவிலானது கோயம்புத்தூரில் பொள்ளாச்சி நகருக்கு அருகே வால்பாறை மலையோரத்தில் ஆழியாறு அணை அமைந்துள்ள இடத்தில் அருட்பெருஞ்ஜோதி நகரில் வேதாத்திரி மகரிஷியால் 1984 கால கட்டத்தில் அமைக்கப்பட்டது.

## கிளைகள்
அறிவுத் திருக்கோவிலின் கிளைகள் சிங்கப்பூர் , மலேசியா, ஜப்பான், தென்கொரியா, ஐக்கிய அமெரிக்கா என உலகம் முழுவதும் அமைக்கப்படுகின்றன. இவைகளை உலக சமுதாய சேவா சங்கம் (WCSC) நிர்வகிக்கிறது. 

தமிழ்நாட்டில் இதுவரை திருப்பூர், வேதபுரம், உடுமலை,நாமக்கல், சென்னை ஆவடி, திருநெல்வேலி, சங்கரன்கோவில், குடியாத்தம்,புதுச்சேரி ஆகிய இடங்களில் அறிவுத் திருக்கோவில் கிளைகள் நிறுவப்பட்டுள்ளன.

## இவற்றையும் காண்க
*வேதாத்திரி மகரிசி
*வேதாத்திரியம்
*உலக சமாதானம் (நூல்)
*வேதாத்திரி மகரிஷியின் பொன்மொழிகள் 5000 (நூல்)
*கடவுளும் கருமையமும் (நூல்)
*உண்மை நிலை விளக்கம் (நூல்)
*அருளருவி பகுதி 2 (நூல்)
*உலக சமாதானம் (நூல்)
*அருள்தந்தையின் நகைச்சுவையுணர்வு (நூல்)
*மனவளக்கலை பாகம் 2 (நூல்)
*மனவளக்கலை பாகம் 1 (நூல்)
*மனம் (நூல்)

## மேற்கோள்கள்

## வெளி இணைப்புகள்
* உலக சமுதாய சேவா சங்கத்தின் (WCSC) அதிகாரப்பூர்வ இணையதளம்
* வேதாத்திரிய கல்வி நிறுவனம்
* வேதாத்திரி மகரிசி பற்றி
* புதுச்சேரி வேதபுரம் அறிவுத் திருக்கோவில் திறப்பு விழா

பகுப்பு:கோயம்புத்தூர் மாவட்ட சுற்றுலாத் தலங்கள்
பகுப்பு:வேதாத்திரி மகரிசி
டென்மார்க்கின் இரண்டாம் மார்கரீத்

**இரண்டாம் மார்கரீத்** (, ; முழுப்பெயர்: *மார்கரீத் அலெக்சாண்டிரின் போர்கில்டர் இன்கிரிடு *; பிறப்பு 16 ஏப்ரல் 1940) டென்மார்க்கின் அரசி ஆவார், அதேபோல் டென்மார்க் தேவாலயம் உச்ச அதிகாரம் படைத்தவராகவும் மற்றும் டேனிஷ் பாதுகாப்பு படையின் தலைமை தளபதியும் ஆவார். இவர் குலுக்ஸ்பெர்க்ஸ் என்ற அரச குடும்பத்தில் பிறந்தவர். இந்த அரச குடும்பம் வடக்கு ஜெர்மனியைச் சார்ந்தது. இவர் டென்மார்கின் ஒன்பதாம் பிரடெரிக் மற்றும் சுவீடனின் இன்கிரிடுக்கும் மூத்த மகளாகப் பிறந்தார். இவர் தன் தந்தை மறைவுக்கு பின் 1972 ஆம் ஆண்டு ஜனவரி மாதம் 14 ஆம் நாள் அரியணை ஏறினார். இவர் அதற்கு முன்பே 1953 ஆம் ஆண்டு இவர் தந்தை மூலமாக அரச வாரிசாக அறிவிக்கப்பட்டார்.  டேனிஷ் அரசியலமைப்பு சட்டம் பெண் வாரிசுகளுக்கு அரியணை உரிமை வழங்குகிறது. டென்மார்கின் முதலாம் மார்கரீத் அரசி 1375-1413 ஆம் ஆண்டு ஆட்சி காலத்திற்கு பின் வந்த முதல் அரசி ஆவார். 1967 ஆம் ஆண்டு ஹென்றி டி லபோர்டி மோன்பிசாட் என்பவரை திருமணம் செய்து கொண்டார். இவர்களுக்கு இளவரசர் பிரடெரிக், இளவரசர் சோச்சிம் என்ற இரு மகன்கள் உள்ளனர். இவர் டேனிஷ் அரியணை ஏறும் போது இவருக்கு வயது  ஆகும். இவரே டேனிஷின் இரண்டாவது அதிக நாள் ஆட்சியாளர் ஆவார்.

## மேற்கோள்கள்

பகுப்பு:டென்மார்க்கின் முடியாட்சி
பகுப்பு:குலுக்ஸ்பெர்க்ஸ் இல்லம்
பகுப்பு:வாழும் மக்கள்